armvectores/hy_wikipedia_2023 huggingface dataset:
Ժողովածու (463)

Ժողովածու (463), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 463 թվի տակ։ Ձեռագիրը գրվել է 1628 թվականից առաջ Բասիլ գրիչի կողմից։ Գրված է թղթի վրա, որը ունի 21x15 չափս։ Ձեռագիրը կազմված է 188 թերթից։ Գրված է երկսյուն, նոտրգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 140 ա (տե՜ս նաև՝ Ձեռ․ № 466, էջ 182ա)։


== Բովանդակություն ==
Նեմեսիոսի Յաղագս բնութեան մարդոյ։
Գր․ Նիւսացւոյ Տեսութիւն ի մարդոյն կազմութիւն։
Լուծումն բնութեան գրոցն Նեմեսիոսի։
Աբուսայիղայ Յաղագս Կազմութեան մարդոյ։


== Ծանոթագրություններ ==
3-րդ քրոմոսոմ (մարդ)

Մարդու երրորդ քրոմոսոմը մարդու 23 քրոմոսոմներից է, 22 աուտոսոմ քրոմոսոմներից մեկը։ Քրոմոսոմը պարունակում է մոտ 200 միլիոն զույգ հիմք, որոնք կազմում են մարդու բջիջի ԴՆԹ-ի մոտ 6,5 %-ը։
Գենետիկական հետազոտությունների կարևոր ուղիներից մեկը յուրաքանչյուր քրոմոսոմում առկա գեների բացահայտումն է։ Տարբեր հետազոտողներ յուրաքանչյուր քրոմոսոմում առկա գեների թիվը պարզելու համար օգտագործում են տարբեր մեթոդներ. այս պատճառով գեների ենթադրելի քանակը տարբեր աղբյուրներում կարող է տարբերվել։ Երրորդ քրոմոսոմը, ավելի հավանական է, պարունակում է 1,100 - 1,500 գեներ։


== Հիվանդություններ և խանգարումներ ==
Ստորև ներկայացված են երրորդ քրոմոսոմի գեների հետ կապված մի շարք հիվանդություններ։

T-բջջային լեյկեմիա,գենի տրանսլոկացիայի հետ կապված;
ալկապտոնուրիա - HGD;
ացերուլոպլազմինեմիա - ցերուլոպլազմին - CP;
աջ փորոքի առիթմոգեն դիսպլազիա;
ատրանսֆերինեմիա - TF;
աուտիզմ;
անախտանիշ խլություն, տիպ DFNB6 - TMIE;
սրտի շրջափակում, պրոգրեսիվ և ոչ պրոգրեսիվ;
Գիպել-Լինդաուի հիվանդություն - VHL;
Մոյամոյի հիվանդություն;
Հեյլի-Հեյլիի հիվանդություն - ATP2C1;
Շարկո-Մարի-Տուտի հիվանդություն, տիպ 2B - RAB7A;
ՄԻԱՎ վարակի ընկալունակություն - CCR5;
գլյուկոգենոզ - SLC2A2;
3-մեթիլկրոտոնիլ-KoA-կարբօքսիլազի դեֆիցիտ - MCCC1;
ծայրային թիթեղիկի ացետիլխոլինէսթերազի դեֆիցիտ;
բիոտինիդազի դեֆիցիտ - BTD;
կարնիտին-ացիլկարտինին-տրանսլոկազի դեֆիցիտ - SLC25A20;
S սպիտակուցի դեֆիցիտ - PROS1;
դիաբետ - PPARG;


== Ծանոթագրություններ ==
Ժողովածու (791)

Ժողովածու (791), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 791 թվի տակ։ Ձեռագիրը գրվել է 1644 թվականին Կիրակոս գրիչի կողմից։ Ստացողը եղել է Գասպարը։ Գրված է թղթի վրա, որը ունի 26X20,3 չափս։ Ձեռագիրը կազմված է 465 թերթից։ Գրված է երկսյուն՝ բոլորագրով։ Ունի կիսախորան, լուսանցազարդ մանրանկարներ։ Աստառը դրոշմազարդ կտավ։ Պահպանակը՝ մագաղաթի վրա, 2 էջ, կազմը` կաշեպատ տախտակ դրոշմազարդ։ Հիշատակարաններ՝ գրչի՝ 339բ, 457բ, 464ա, հետագայի՝ 2ա, 3ա (17-րդ դար, Փիլիպպոս կաթողիկոս)։


== Բովանդակություն ==
Վարք հարանց։
Նեղոսի խրատ։
Դաւտնութիւն։
Ստեփանոս Օրբելիան Վասն մեծի նախարարութեան Օրպելեանց (հատուած)


== Ծանոթագրություններ ==
Վիեյրաս

Վիեյրաս (պորտ.՝ Vieiras), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 3900 մարդ՝ 2007 թվականի տվյալներով։ Գրավում է 112,185 կմ2 տարածք։ Բնակչության խտությունը կազմում է՝ 36,3 մարդ/կմ2։


== Պատմություն ==
Քաղաքը հիմնադրվել է 1948 թվականի դեկտեմբերի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 13.175.629,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.282,42 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,710 (տվյալները ՄԱԿ-ի զարգացման ծրագրի)։
Ռիչարդ Ֆլանագան

Ռիչարդ Միլլեր Ֆլանագան (անգլ.՝ Richard Miller Flanagan, 1961[…], Longford, Northern Midlands Council, Թասմանիա, Ավստրալիա), ավստրալիացի գրող, 2014 թվականի Բուքերյան մրցանակի դափնեկիր։ 1998 թվականին նկարահանել է «Բամբակի ձայնը մեկ ափում» ֆիլմն ըստ իր հեղինակած համանուն վեպի։


== Կենսագրություն ==
Ֆլանագանը ծնվել է Թասմանիա նահանգի Լոնդֆորդ քաղաքում, 1961 թվականին։ Ընտանիքի վեց երեխաներից հինգերորդն է։ 1983 թվականին գերազանցությամբ ավարտել է Թասմանիայի համալսարան` ստանալով բակալավարի աստիճան։ Շարունակել է ուսումը Օքսֆորդի համալսարանում` Ռոդսի կրթաթոշակով, որն ավարտել է մագիստրոսի աստիճան։ Բացի վեպեր և պատմվածքներ գրելը` Ռիչարդ Ֆլանագանը գրել է գրականության, շրջակա միջավայրի, արվեստի և քաղաքականության մասին` տպագրվելով ավստրալիական ու միջազգային մամուլում, այդ թվում` Լը Մոնդ, The Daily Telegraph, Süddeutsche Zeitung-ը, Նյու Յորք Թայմս և The New Yorker պարբերականներում։ Ֆլանագանը ապրում է Հոբարթում` իր կնոջ և երեք աղջիկների հետ։


== Մատենագրություն ==


=== Գեղարվեստական գրականություն ===
Գետային նավատարի մահը / Death of a River Guide (1994 թվական)
Մի ծափի ձայնը/The Sound of One Hand Clapping (1997 թվական)
Գոուլդի ձկների գիրքը / Gould's Book of Fish: A Novel in Twelve Fish (2001 թվական)
Անհայտը ահաբեկիչը / The Unknown Terrorist (2006 թվական)
Ցանկություն / Wanting (2008 թվական)
Նեղ ճանապարհ դեպի հեռավոր բևեռ / The Narrow Road to the Deep North (2013 թվական)
Առաջին մարդը/First Person (2017 թվական)


=== Ոչ գեղարվեստական աշխատանքներ ===
A Terrible Beauty: History of the Gordon River Country (1985 թվական)
The Rest of the World Is Watching — Tasmania and the Greens, соавтор (1990 թվական)
Codename Iago: The Story of John Friedrich, соавтор (1991 թվական)
Parish-Fed Bastards. A History of the Politics of the Unemployed in Britain, 1884–1939 (1991 թվական)
And What Do You Do, Mr Gable? (2011 թվական)
Notes On An Exodus (2015 թվական)


=== Ֆիլմեր ===
Մեկ ծափի ձայնը / The Sound of One Hand Clapping (ռեժիսոր և սցենարիստ)
Ավստրալիա / Australia (սցենարի համահեղինակ)


== Ծանոթագրություններ ==


== Արտաքին հղումներ ==
Richard Flanagan (անգլ.). British Council.
Richard Flanagan (անգլ.). BookBrowse.
Սեկվեստր

Սեկվեստր (լատ. Sequestrum – պահում ), ՀՀ քաղաքացիական օրենսգրքով նախատեսված պահման հատուկ տեսակ է։
Սեկվեստրի ծագումը բավական հին պատմություն ունի, սեկվեստրի վերաբերյալ առկա են հիշատակումներ հռոմեական իրավունքում։ Եթե կողմերը համաձայնություն ձեռք չէին բերում վիճելի գույքի գտնվելու վայրի վերաբերյալ, ապա այն հանձնվում երրորդ՝ չեզոք կողմի մինչև վեճի լուծումը։ Սեկվեստորին կամ գույքի պահառուին կարող էր նաև գույքի կառավարում իրականացնելու իրավունք վերապահվել։
Սեկվեստրի պայմանագրով՝ երկու կամ ավելի անձինք, որոնց միջև գույքի նկատմամբ իրավունքի վերաբերյալ վեճ է առաջացել, այդ գույքը հանձնում են երրորդ անձի, որը պարտականություն է ստանձնում վեճը լուծվելու դեպքում գույքը վերադարձնել այն անձին, ում դա կհատկացվի դատարանի վճռով կամ բոլոր վիճող անձանց համաձայնությամբ (պայմանագրային սեկվեստր)։
Երկու կամ ավելի անձանց միջև վեճի առարկա գույքը կարող է սեկվեստրի կարգով ի պահ հանձնվել դատարանի վճռով (դատական սեկվեստր)։
Դատական սեկվեստրով պահառու կարող է լինել ինչպես դատարանի նշանակած, այնպես էլ վիճող կողմերի փոխադարձ համաձայնությամբ որոշված անձը։ Երկու դեպքերում էլ պահանջվում է պահառուի համաձայնությունը, եթե այլ բան սահմանված չէ օրենքով։
Սեկվեստրի կարգով ի պահ կարող է հանձնվել ինչպես շարժական, այնպես էլ անշարժ գույքը։
Սեկվեստրի կարգով գույքի պահատվությունն իրականացնող պահառուն վիճող կողմերի հաշվին վարձատրություն ստանալու իրավունք ունի, եթե այլ բան նախատեսված չէ պայմանագրով կամ սեկվեստր սահմանած դատարանի վճռով։
Պրակտիկ կիրառություն գրեթե չունի։
Մոցանիկա

Մոցանիկա  (իտալերեն՝ Mozzanica), կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 4623 մարդ, խտությունը՝ 435 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 24050։ Հեռախոսային կոդ՝ 0363։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
(1333) Կավենոլա

(1333) Կավենոլա (անգլ.՝ Cevenola), աստերոիդ աստերոիդների հիմնական գոտում։ Հայտնաբերվել է 1934 թվականի փետրվարի 20-ին Օդետ Բանկիլյոնի կողմից Ալժիրում։
Միջին հեռավորությունը Արեգակից կազմում է 2,633079 ա. մ., առավելագույնը մոտենում է 2,2809 ա. մ. հեռավորության վրա և հեռանում 2,9853 ա. մ., իսկ Երկրի ուղեծրին Կավենոլա աստերոիդը նվազագույնը մոտենում է 1,305 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1560,61 երկրային օրվա ընթացքում, իր ուղեծրով շարժվելով միջինում 0,230679 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1333) Կավենոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրովալիո դ’Իզեո

Պրովալիո դ’Իզեո (իտալերեն՝ Provaglio d'Iseo), կոմունա Իտալիայում, Լոմբարդիա մարզի Բրեշիա գավառում։
Բնակչության թիվը ըստ 2008 թվականի տվյալների կազմում էր 6659 մարդ, խտությունը՝ 366 մարդ/կմ²։ Զբաղեցնում է 16 կմ² տարածք։ Փոստային ինդեքսը՝ 25050։ Հեռախոսային կոդը՝ 030։
Բնակավայրի հովանավորներն են համարվում սբ. Պողոս և սբ. Պետրոս առաքյալները։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար։ 030 92910
Էլեկտրոնային հասցե։ urp@comune.provagliodiseo.bs.it
Գլխավոր կայք։ http://www.comune.provagliodiseo.bs.it/contenitori/entry.htm Archived 2006-05-10 at the Wayback Machine.


== Արտաքին հղումներ ==
http://www.comune.provagliodiseo.bs.it/contenitori/entry.htm Archived 2006-05-10 at the Wayback Machine.
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ադամովկա (գյուղ, Սլավյանսկի շրջան)

Անվան այլ կիրառումների համար տե՛ս՝ Ադամովկա (այլ կիրառումներ)Ադամովկա (ուկրաիներեն՝ Адамівка), գյուղ Ուկրաինայի Դոնեցկի մարզի Սլավյանսկիում։
2001 թվականի տվյալներով Ադամովկա գյուղում բնակվում էր 221 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առևտրային կապիտալ

Առևտրային կապիտալ, արդյունաբերական կապիտալի առանձին մաս, որն օգտագործվում է շրջանառության ոլորտում կապիտալիստների առանձին խմբի կողմից։ Դրա հատուկ գործառույթն է ծառայել ապրանքների վաճառքի գործընթացին և դրանց մեջ պարունակվող հավելյալ արժեքին։ Նախակապիտալիստական ​​կազմավորություններում առևտրային կապիտալը կապիտալի անկախ և գերիշխող ձև էր ։


== Պատմություն ==
Առևտրային կապիտալը առաջացել է կապիտալիստական ​​արտադրության եղանակի ծնունդից շատ առաջ և պատմականորեն նախորդել է արդյունաբերական կապիտալին։
Ավատատիրության կազմալուծման շրջանում այն ակտիվորեն նպաստեց կապիտալիստական ​​արտադրության եղանակի ձևավորմանը՝ արագացնելով փոքր արտադրողների կործանումը, ներգրավելով ավատատերերի բնատնտեսությունը շուկայական հարաբերություններում՝ այն ստորադասելով շահույթի և հարստացման նպատակներին։ Առևտրային կապիտալը կարևոր դեր խաղաց տարածաշրջանների և երկրների միջև տնտեսական կապերի զարգացման, ազգային և համաշխարհային շուկայի ձևավորման գործում ։


== Առևտրային կապիտալի գործառույթները ==
Ապրանքային կապիտալի վերածումը դրամական կապիտալի, այսինքն ՝ վաճառքի։
Առևտրային կապիտալը արագացնում է ընդհանուր կապիտալի շրջանառության մակարդակը։
Առևտրային կապիտալը խթանում է պահանջարկը գովազդի միջոցով։
Առևտրային կապիտալը ընդլայնում է վաճառքի շուկաները ։


== Ժամանակակից առևտրային կապիտալի առանձնահատկությունները ==
Սերտ կապեր են հաստատվում առևտրային և արդյունաբերական կապիտալի միջև պայմանագրային համաձայնագրերի տեսքով, որոնք ընդգրկում են մասնակիցների հսկայական քանակություն և ստեղծում են ամբողջ համակարգեր։
Ձևավորվում են խոշոր առևտրային ընկերություններ, որոնք ծառայում են բազմաթիվ արդյունաբերական ֆիրմաների արտադրանքի վաճառքին։
Ձևավորվում են խոշորագույն առևտրային ընկերություններ, որոնք իրենց ձեռքում կենտրոնացնում են առևտրի հսկայական զանգված՝ վարվելակարգի կանոններ թելադրելով ոչ միայն սպառողին, այլ նաև արտադրողին ։


== Գրականություն ==
Ермишин П.Г. Основы экономической теории. – М.: Инфра-М, 2004.


== Ծանոթագրություններ ==
Դեղին ճամպրուկի արկածները

«Դեղին ճամպրուկի արկածները» (ռուս.՝ «Приключения жёлтого чемоданчика»), խորհրդային երաժշտական կինոկատակերգություն, որը նկարահանել է ռեժիսոր Իլյա Ֆրեզը 1970 թվականին։ Սոֆյա Պրոկոֆևայի համանուն վեպի էկրանավորումն է։ Ֆիլմը նկարահանվել է Տալլինում (հին քաղաք) և Մոսկվայում (նոր շրջաններ)։


== Սյուժե ==
Մի արևոտ քաղաքում ապրում էին արտասովոր տղա Պետյան և աղջիկ Տոման։ Տոման  երբեք չի ժպտում և հաճախ լաց է լինում, իսկ Պետյան վախկոտ է։ Եվ ահա Պետյայի մայրը և Տոմայի հայրը որոշում են դիմել բժշկին։ Բժիշկն արտասովոր է։ Նա ունի կոնֆետներ վախի դեմ, իսկ այլ հրաշալի դեղամիջոցների օգնությամբ նա միանգամայն կարող էր բուժել չարությունից ու նենգությունից, հիմարությունից, տխրությունից, ստից, շաղակրատությունից։
Սակայն հանգամանքների բերումով հրաշք դեղամիջոցներով դեղին ճամպրուկը ընկել է ուրիշի ձեռքը։ Վտանգի տակ են հայտնվել Տոմայի տատիկի, օդաչու Վերևկինի՝ Տոմայի պապի, վագրի վարժեցնող Բուլանկինի կյանքը։ Տոմայի տատը, բժիշկը, Տոման և Պետյան գնում են որոնելու կախարդական դեղամիջոցներով ճամպրուկը։


== Գլխավոր դերերում ==
Տատյանա Պելտցեր - Աննա Պետրովնա Վերյովկինա, Տոմայի տատը
Եվգենի Լեբեդև - մանկական բժիշկ


== Դերերում ==
Նատալյա Սելեզնյովա – Պետյայի մայրը
Բորիս Բիստրով – օդաչու Վերյովկին
Լարիսա Տիխոնովա – Վիոլետա
Վիկտոր Տիխոնով]] – Բուլանկին
Եվգենի Վեսնիկ – երկնքի հրամանատար
Կոնստանտին Կունտիշև – աշխղեկ
Անդրյուշա Գրոմով – Պետյա
Վիկ Չերնակովա – Տոմա
Խուլիգաններ՝Ալեքսանդր Կավալերով – գլխավոր 
Ժենյա Մոդել – երկրորդն
Սերյոժա Ռոդիոնով – երրորդ 
Իգոր Վոյևոդին – շատախոս


== Նկարահանող խումբ ==
Սցենարիստներ` Սոֆյա Պրոկոֆևա, Իլյա Ֆրեզ
Բեմադրող ռեժիսոր՝ Իլյա Ֆրեզ
Գլխավոր օպերատոր` Միխայիլ Կիրիլով
Կոմպոզիտոր` Յան Ֆրենկել
Երգերի տեքստի հեղինակ` Սոֆյա Պրոկոֆևա, Հենրիխ Սապգիր
Երգերի կատարող (ներածական և եզրափակիչ)՝ Օլեգ Անոֆրիև


== Մրցանակներ ==
Արծաթե մեդալ և «Սիլդակ» ժյուրիի պատվավոր դիպլոմ Վենետիկի մանկական և պատանեկան ֆիլմերի XXII միջազգային կինոփառատոնում, 1970 թվական,
Թեհրանի միջազգային կինոփառատոնի մանկական ժյուրիի  հատուկ դիպլոմ (Իրան), 1970 թվական։


== Ծանոթագրություններ ==
Բուրկարդրոտ

Բուրկարդրոտ (գերմ.՝ Burkardroth), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Բադ Կիսինգեն շրջանի կազմում։ Բնակչությունը կազմում է 7637 մարդ (ըստ 2010 թվականի դեկտեմբերի 31-ի)։ Տարածքը կազմում է 69,11 կմ²։ Պաշտոնական կոդ՝ 09 6 72 117։
Կոմունան բաժանված է 12 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Չինաստանը կրակների մեջ

Չինաստանը կրակների մեջ (այլ անվանում՝ «Ձեռքերդ հեռու Չինաստանից»), առաջին սովետական լիամետրաժ մուլտիպլիկացիոն ֆիլմ, մեծ վարձույթի է դուրս եկել 1925 թվականին։ «Սովկինո» և «ԳՏԿ» ստուդիաների համատեղ արտադրանքն է։ Ստեղծվել է «Ձեռքերդ հեռու Չինաստանից» միության պատվերով։ Սովետական մուլտիպլիկացիայի ապագա դասականների (Իվան Իվանով-Վանոյի, Բրումբերգ քույրերի՝ Զինաիդա Բրումբերգ, Վալենտինա Բրումբերգ, Օլգա Խոդատաևայի, Վլադիմիր Սուտևի) դեբյուտային աշխատանքների ամբողջական շարք է ։


== Սյուժե ==
Ֆիլմը բողոքարկում է Չինաստանի գործերին արտասահմանյան միջամտությունների դեմ, աջակցում է չինական հեղափոխությանը։


== Հավելյալ ==
1924-1927 թվականները Չինաստանում եղել են ազգային-ազատագրական շարժման բուռն վերելքի տարիներ, որը նախորդել է Չինաստանի քաղաքացիական պատերազմին։ 1924 թվականի սեպտեմբերին Խորհրդային միությունում անցկացվում էր չինական ժողովրդի աջակցման խոշոր կամպանիա, որի նշանաբան էր «Ձեռքերդ հեռու Չինաստանից»։ 1924 թվականի սեպտեմբերի 5-ին ՊՄՀԿԽ-ի նախագահության և կենտրոնական  արհմիության կոմիտետների ընդհանուր նիստում ստեղծվում է «Ձեռքերդ հեռու Չինաստանից» միությունը, որի պատվերով էլ նկարահանվել է մուլտֆիլմը.

— Սուն Յաթսեն, 1924 թվական
Որոշ աղբյուրներում նշված է, որ մուլտֆիլմը կորսված է, բայց 2001 թվականին «Կինոգիտական նոթեր» ամսագիրը հերքել է այդ տեղեկությունը. ֆիլմը պահպանվել է պետֆիլմֆոնդում։
2014 թվականին մուլտֆիլմը տեղադրվել է ՅուԹյուբում։


== Փաստեր ==
Անիմացիայում առաջին անգամ ալբոմային մեթոդի կիրառում։
Ֆիլմը կարելի է անվանել առաջին լիամետրաժ հայրենական մուլտֆիլմը, ամենաշարունակականը այն ժամանակ։
Փորձի պակասի և կինոտեխնիկայի հիմունքները չիմանալու պատճառով ֆիլմում կան տեխնիկական թերություններ (կադրում են անընդհատ հայտնվում մուլտիպլիկատորների մատները)։


== Մուլտֆիլմի մասին ==

— Լարիսա Մալյուկովա, «Русская — советская — российская», էջ 14

— Իրինա Գրաշենկովա - Киноантропология XX/20


== Ծանոթագրություններ ==


== Արտաքին հղումներ ==
Китай в огне մուլտֆիլմը «Անիմատոր.ռու» կայքում
Николай Ходатаев — Энциклопедия отечественного кино
Анимационное кино в СССР
Иванов-Вано И.П. Кадр за кадром / [Лит. запись А. Волкова; Вступ. статья С. Асенина]. - М. : Искусство, 1980. - 239 с. : ил. ; 22 см. - Стр. 18.
Դովժենկի

Դովժենկի (ուկրաիներեն՝ Довженки), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Դովժենկի գյուղում բնակվում էր 96 մարդ։ Բնակավայրը զբաղեցնում է 0,467 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խարագաուլի շրջան

Խարագաուլի շրջան (վրաց.՝ ხარაგაულის მუნიციპალიტეტი՝ խարագաուլիս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Իմերեթի մարզի կազմի մեջ։ Վարչական կենտրոնը Խարագաուլ քաղաքն է։
Կրասնոե Զնամյա (գյուղ, Պոչինկովսկի շրջան)

Անվան այլ կիրառումների համար տե՛ս՝ Կրասնոե ԶնամյաԿրասնոե Զնամյա (ռուս.՝ Красное Знамя), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 188 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էդվարդ Ֆերլոնգ

Էդվարդ Ուոլթեր Ֆերլոնգ (իսպ.` Edward Walter Furlong, օգոստոսի 2, 1977(1977-08-02), Գլենդեյլ, Լոս Անջելես շրջան, Կալիֆոռնիա, ԱՄՆ), ամերիկացի դերասան, երաժիշտ։
Նախնական ճանաչման է արժանացել Ջեյմս Քեմերոնի «Տերմինատոր 2. Դատաստանի օրը» (1991) գիտաֆանտաստիկ բլոքբաստերում Ջոն Քոնորի կերպարը մարմնավորելով, ինչի համար արժանացել է Սատուրն և MTV կինոմրցանակների՝ համապատասխանաբար «լավագույն երիտասարդ դերասան» և «լավագույն բեկումնային դեր» անվանակարգերում։ Ֆիլմից հետո սկսել է բուռն կերպով աշխատել հոլիվուդյան կինոարդյունաբերությունում՝ հանդես գալով այնպիսի կինոնկարներում, ինչպիսիք են «Ամերիկյան սիրտը» (1992, գլխավոր դերում՝ Ջեֆ Բրիջես), «Մենք մեր տանը» (1999, գլխավոր դերում՝ Քեթի Բեյթս), «Փոքր Օդեսսա» (1994, գլխավոր դերում՝ Թիմ Ռոթ) «Արոտի տավիղ» (1995) և «Առաջ և հետո» (1996)։
1998 թվականին Էդվարդ Նորթոնի հետ նկարահանվել է «Ամերիկյան պատմություն Իքս» մեծ հաջողություն վայելած բլոքբաստերում՝ մարմնավորելով նախկին նեոնացիստի կրտսեր եղբորը, ով անգիտակցաբար ցանկանում է հետևել եղբոր ֆաշիստական սկզբունքներին։
Ֆերլոնգի մասնակցությամբ վերջին նշանակալի ֆիլմերից են «Դետրոյթ՝ ռոքի քաղաք» (1999) կատակերգությունը և «Կենդանիների գործարան» (2000) քրեական դրաման, որոնցից հետո դերասանական կարիերան խոշոր անկում է ունեցել՝ ալկոհոլի, թմրադեղերի չարաշահումների և բազմաթիվ դատական քաշքշուկներում ներգրավված լինելու պատճառով։


== Ծանոթագրություններ ==


== Արտաքին հղումներ ==
Էջը IMDb կայքում (անգլ.)
(1234) Էլինա

(1234) Էլինա (անգլ.՝ Elyna), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 18-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,013826 ա. մ., առավելագույնը մոտենում է 2,7458 ա. մ. հեռավորության վրա և հեռանում 3,2818 ա. մ.։ Արեգակի շուրջ մեկ ամբողջական պտույտ է կատարում 1911,07 երկրային օրվա ընթացքում, իր ուղեծրով շարժվելով միջինում 0,188377 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,52° անկյուն։
Էլինա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1234) Էլինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վալերի Զուբկով

Վալերի Զուբկով (ռուս.՝ Вале́рий Алекса́ндрович Зубко́в, օգոստոսի 18, 1939(1939-08-18), Բաքու, Ադրբեջանական ԽՍՀ, ԽՍՀՄ - հուլիսի 6, 1985(1985-07-06), Մոսկվա, ԽՍՀՄ), խորհրդային և ռուս կոմպոզիտոր, էստրադային դաշնակահար։ Չուվաշիայի մշակույթի վաստակավոր գործիչ։ «Գնչուն», «Հայրեր և որդիներ», «Ներխուժում», «Թոմ Սոյերի և Հեքլբերի Ֆիննի արկածները» ֆիլմերի երաժշտության և մի շարք հայտնի երգերի հեղինակն է։


== Կենսագրություն ==
Ավարտել է Մինսկի երաժշտական ուսումնարանի ակորդեոնի դասարանը։ Տեղափոխվելով Մոսկվա` սկսել է որպես դաշնակահար աշխատել Ռուժենա Սիկորայի նվագախմբում (նվագել սովորել է ինքնուրույն), ում համար նա գրել է իր առաջին` «Առաջին ձյան հետ» երգը (բառերի հեղինակն Աշոտ Գառնակերյանն է, երգն առաջին անգամ սկավառակով թողարկվել է 1963 թվականին): Ավելի ուշ նրա մյուս երգերը կատարել են Իոսիֆ Կոբզոնը, Լև Բարաշկովը, Հելենա Վելիկանովան, Վիկտոր Բեսեդինը, Կոլա Բելդին, Նանի Բրեգվաձեն, Աննա Գերմանը, Օլգա Պիրագսը, Ստաս Նամինի խումբը և այլն։ Վալերի Զուբկովը երկար տարիներ աշխատել է Կրկեսի և էստրադային արվեստի պետական ուսումնարանում և Էստրադային արվեստի համառուսական ստեղծագործական արվեստանոցում։ Մայա Բուլգակովայի հանձնարարականով հրավել է ստացել երաժշտություն գրելու Ալեքսանդր Բլանկի «Գնչուն» ֆիլմի համար, որը նրա համար դեբյուտային էր կինոյում։
Մահացել է անոթային հիվանդությունից։ Թաղված է Մոսկվայի Կունցևո գերեզմանատանը։ Որպես տապանագիր՝ ընտրվել են տողեր «Երկար ճանապարհ» երգից, որը նա, ի թիվս մի քանի այլ երգերի, ինքն է կատարել։


== Ֆիլմագրություն ==


=== Կոմպոզիտոր ===
1979 - «Գնչուն»
1980 - «Ներխուժում»
1980 - «Երկրորդ ծնունդ»
1981 - «Թոմ Սոյերի և Հեքլբերի Ֆիննի արկածները»
1982 - «Ճակատամարտ խաչմերուկում»
1983 - «Հայրեր և որդիներ»
1983 - «Ռազմական ժամանակների օրենքով»
1983 - «Հարազատ տան ջերմությունը»
1984 - «Ճանապարհ դեպի ինքն իրեն»
1984 - «Քանի դեռ ձյուն չի եկել...»
1985 - «Մեծ արկած»
1985 - «Բուդուլայի վերադարձը»
1985 - «Մայրի՛կ, ես ողջ եմ»


=== Հնչյունավորում ===
1985 - «Մեծ արկած»


== Ընտանիք ==
Որդին` Իգոր Զուբկովը (ծնվ. 1963 թվականին), կոմպոզիտոր է։


== Ծանոթագրություններ ==


== Արտաքին հղումներ ==
http://www.imdb.com/name/nm0958285/
http://www.videoguide.ru/card_person.asp?idPerson=27963 Archived 2016-03-04 at the Wayback Machine.
Ջորջ Կրամ

Ջորջ Կրամ (անգլ.՝ George Crum), 1822, Saratoga, Սարատոգա շրջան, Նյու Յորք, ԱՄՆ - հուլիսի 22, 1914(1914-07-22), Malta, Սարատոգա շրջան, Նյու Յորք, ԱՄՆ), Moon’s Lake House ռեստորանի խոհարարը (Սարատոգա Սփրինգս քաղաքի մոտ գտնվող լճի հարավային մասում տեղակայված հանգստավայրում, Նյու Յորք, ԱՄՆ)։ Հայտնի է է որպես չիպսի գյուտարար։


== Կենսագրություն ==
Ջորջ Կրամը ծնվել է 1824 թվականի հուլիսի 15-ին։ Աշխատել է Moon's Lake House ամերիկյան թանկարժեք ռեստորանում որպես շեֆ-խոհարար.
Վարկածներից մեկի համաձայն՝ հաճախորդներից մեկը (հավանաբար՝ Վանդերբիլտ) 1853 թվականի օգոստոսի 24-ին բողոքել է (այլ վարկածով, այցելուներից մեկը Կրամի ֆրանսիական կարտոֆիլը միշտ հետ է ուղարկել խոհանոց՝ ասելով, որ այն շատ հաստ է կտրված), որ իր ֆրի կարտոֆիլը շատ հաստ է կտրվել (վերադարձրել է ուտեստը հետ և հրապարակավ զեկուցել շեֆ-խոհարարին)։ Ի պատասխան, Կրամը կարտոֆիլը կտրել է այնպես, որ այն անցկացնում էր լույսը, տապակել այն յուղի մեջ մինչև ճռճռոցը և ներկայացրել հաճախորդին։ Նա գոհ է մնացել։ Ճաշատեսակը ճաշացանկում ներկայացվել է «Սարատոգայի չիպս» անվանումով (անգլ.՝ թարգմանաբար «չիպս» - «կտոր», Սարատոգա - քաղաքը, որտեղ գտնվում էր ռեստորանը)։
Այնուամենայնիվ, չիպսերի նման տապակած կարտոֆիլի բաղադրատոմսը ԱՄՆ-ում տպագրվել է 1832 թվականի մի խոհարարական գրքում, ինչը ստիպում է որոշակի թերահավատությամբ վերաբերվել 1853 թվականին Սարատոգա Սփրինգսում չիպսի գյուտի վերաբերյալ պնդմանը.
Ջերջ Կրամը մահացել է 1914 թվականի հուլիսի 22-ին, 90 տարեկանում։


== Ծանոթագրություններ ==


== Գրականություն ==
Dirk Burhans Crunch!: A History of the Great American Potato Chip. — 2008. — 208 с. — ISBN 0299227707
Ռոբերտ Ավագյան (ֆիզիկոս)

Անվան այլ կիրառումների համար տե՛ս՝ Ռոբերտ Ավագյան (այլ կիրառումներ)Ռոբերտ Հովսեփի Ավագյան (մարտի 28, 1931(1931-03-28), Երևան, Հայկական ԽՍՀ, ԱԽՖՍՀ, ԽՍՀՄ - հունվարի 24, 2020(2020-01-24), Երևան, Հայաստան), ֆիզիկոս, ֆիզմաթ գիտությունների դոկտոր (1981 թ.), պրոֆեսոր (1984 թ.) ՀՀ ԳԱԱ ակադեմիկոս (1996 թ.), թղթակից անդամ (1986 թ.)։


== Կենսագրություն ==
1954 թվականին ավարտել է Երևանի պետական համալսարանը։ 1971 թվականից՝ ԵՖԻ քվազիմեներանգ և բևեռացած ֆոտոնների լաբորատորիայի վարիչ, 2007 թվականից՝ գլխավոր գիտաշխատող։ 1991-1999 թվականներին Գերմանիայում եղել է ԵրՖԻ խմբի ղեկավար HERMES կոլլաբորացիայում DES)։ 1999 թվականից Եվրոպական ֆիզիկոսների ընկերության խորհուրդի անդամ է, ընտրվել է Լոնդոնի ֆիզիկայի ինստիտուտի արտոնյալ ֆիզիկոս։ 1989-2007 թվականներին եղել է Հայկական ֆիզիկոսների ընկերության նախագահ։


== Գործունեություն ==
Ուսումնասիրել է β էլեկտրոնների բևեռացումը՝ կապված թույլ փոխազդեցություններում տարածական զույգության խախտման հետ։ 1970 թվականին Երևանի էլեկտրոնային օղակաձև արագացուցիչում Ավագյանի ղեկավարությամբ ստեղծվել է քվանտների քվազիմեներանգ բևեռացած փունջ, որն իր հիմնական հարաչափերով գերազանցել է ԱՄՆ-ի և Արևմտյան Եվրոպայի համանման արագացուցիչներում ստեղծված փնջերը։ Ստացված փնջի օգնությամբ հետազոտել է π0 մեզոնների ֆոտոծնման բևեռացումային բնութագրերը։ Ստանֆորդի էլեկտրոնային արագացուցիչում (ԱՄՆ) 1979 թվականին առաջինն է դիտել բարձր էներգիայի կապուղավորված պոզիտրոնների ճառագայթումը։ Ուսումնասիրել է տարբեր բյուրեղներում բարձր էներգիայի էլեկտրոնների կապուղավորման ժամանակ առաջացող ճառագայթումը՝ օգտագործելով իր ստեղծած յուրահատուկ անկյունային հարաչափերով էլեկտրոնային փնջեր։


== Պարգևներ ==
Անանիա Շիրակացի մեդալ, 2003 թ.


== Ծանոթագրություններ ==
Գրաբինո (գյուղ, Ռոմնիի քաղաքային խորհուրդ)

Գրաբինո (ուկրաիներեն՝ Грабине), գյուղ Ուկրաինայի Սումիի մարզի Ռոմնիի քաղաքային խորհուրդում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Home (երգ, Depeche Mode)

«Home» (հայ․՝ «Տուն»), բրիտանական Depeche Mode խմբի երգը, նրանց Ultra իններորդ ստուդիական ալբոմի երրորդ սինգլը, խմբի սկավառակագրության 33-րդ սինգլը։ Թողարկվել է 1997 թվականի հունիսի 16-ին։ Զբաղեցրել է 23-րդ հորիզոնականը բրիտանական ազգային սինգլ-չարթում։


== Սինգլի մասին ==
Սա երրորդ սինգլն է, որի գլխավոր երգը կատարել է Մարտին Գոռը (նախորդ երկուսը՝ «A Question of Lust» և  «Blasphemous Rumours» / «Somebody» կրկնակի սինգլը, որտեղ Գոռը կատարել է «Somebody» երգը)։
Չնայած նրան, որ սինգլը նախատեսված էր ԱՄՆ-ում թողարկվելու համար, պլանները ստիպված փոխել են այն պատճառով, որ որոշ ռադիոկայաններ «Home»-ի փոխարեն ակտիվորեն «Useless» են հաղորդել, և շատերը «հավատացած էին», որ «Useless»-ը «Ultra» ալբոմի երրորդ սինգլն է, չնայած իրականում դա չորրորդ սինգլն է։ Արդյունքում, Reprise Records լեյբլը հրաժարվել է «Home»-ը թողարկել որպես ինքնուրույն սինգլ՝ դրա փոխարեն թողարկելով կրկնակի «Home» / «Useless» սինգլը։ Այս թողարկման շապիկի առջևի կողմը զարդարված էր որպես «Home», հետի կողմը՝ որպես «Useless»: Երկու կողմերն էլ պարունակում են համապատասխան թրեք-ցանկեր։
Բացառիկ բի-սայդեր սինգլը չունի։ Դրա փոխարեն սինգլի որոշ տարբերակներում ներկայացված են «It’s No Good» և «Barrel of a Gun» երգերի «կենդանի» տարբերակները, որոնք ձայնագրվել են Լոնդոնի «Ultra Party» համերգին։
«Home»-ի  տեսահոլովակը նկարահանել է ռեժիսոր Սթիվեն Գրինը։ Տեսահոլովակում օգտագործվել է երգի կրճատ տարբերակը։
Երգը ներառվել է «Playing The Angel» ալբոմի համար կազմակերպված շրջագայության սեթ-ցուցակում, ընդ որում, նրա առաջին կեսը կատարվել է «Air Around the Golf» գործիքավորմամբ։


== Երգացանկ ==
Բոլոր երգերը գրել է Մարտին Գոռը։
Բոլոր «կենդանի» կատարումները ձայնագրվել են 1997 թվականի ապրիլի 10-ին Adrenalin Village-ում (Լոնդոն, Անգլիա)։


=== Բրիտանական թողարկումներ ===


=== Ամերիկյան թողարկումներ ===


=== Վերաթողարկում ===


=== «Home» / «Useless» ===


== Հիթ-շքերթներ ==


== Լրացուցիչ փաստեր ==
Սինգլի շապիկի ֆոնը նկարել է հնգամյա Էմմա Քորբեյնը։
Ֆիլիպինյան Urbandubruen խումբը երգի քավեր-տարբերակն է ձայնագրել իր «The Apparition» ալբոմի սահմանափակ թողարկման համար։
Երգը հնչում է 1998 թվականի «Չուղարկե՞նք արդյոք․․․ սուրհանդակ» (ռուս.՝ «Не послать ли нам… гонца?») ռուսական ֆիլմում։


== Ծանոթագրություններ ==


== Արտաքին հղումներ ==
Սինգլի մասին տեղեկություն և երգի տեքստը Depeche Mode կայքում (անգլ.)
Ուբատան

Ուբատան (պորտ.՝ Ubatã), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա մարզում։ Մտնում է Կրուզեյրու դու Ժերեմոաբու գավառի կազմի մեջ։ Բնակչությունը կազմում է 18 815 մարդ՝ 2006 թվականի տվյալներով։ Գրավում է 332,985 կմ2 տարածք։ Բնակչության խտությունը՝ 56,5 մարդ/կմ²։


== Պատմություն ==
Քաղաքը հիմնադրվել է 1952 թվականի սեպտեմբերի 26-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 51.110.758,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.531,87 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,640 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Սունիսի

Սունիսի (վրաց.՝ სუნისი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Քարելից հեռու է 1,5 կմ։


== Ծանոթագրություններ ==
Հենրի Մորլի

Հենրի Ֆորստեր Մորլի (անգլ.՝ Henry Forster Morley, սեպտեմբերի 15, 1822(1822-09-15), Լոնդոն, Մեծ Բրիտանիայի և Իռլանդիայի միացյալ թագավորություն - մայիսի 14, 1894(1894-05-14), Carisbrooke, Newport, Հարավարևելյան Անգլիա, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի գրող և գրականագետ։
Հենրի Մորլին «Անգլիացի գրողներ» անգլիական գրականության տասհատորյա կոթողային պատմության հեղինակն է։


== Աղբյուրներ ==
Հենրիկ Բակունց

Հենրիկ Հովսեփի Բակունց (մարտի 18, 1946(1946-03-18), Տումի, ԼՂԻՄ, Ադրբեջանական ԽՍՀ, ԽՍՀՄ - նոյեմբերի 26, 2020(2020-11-26), Երևան, Հայաստան), հայ նյարդաբան։ Բժշկական գիտությունների դոկտոր (1990), պրոֆեսոր (1993): Էկոլոգիայի և կենսագործունեության անվտանգության միջազգային ակադեմիայի ակադեմիկոս (1999):


== Կենսագրություն ==
Հենրիկ Բակունցը ծնվել է 1946 թվականի մարտի 18-ին, Տումի (այժմ՝ ԼՂՀ Հադրութի շրջանում) գյուղում։ 1970 թվականին ավարտել է Երևանի բժշկական ինստիտուտը։ 1977-1988 թվականներին եղել է Երևանի շտապ օգնության կլինիկական հիվանդանոցի բաժանմունքի վարիչ, 1988 թվականից՝ Երևանի պետական բժշկական համալսարանի գլխուղեղի անոթային հիվանդությունների ԿԳՀԼ վարիչ և Շտապ օգնության կլինիկական հիվանդանոցի անոթանյարդաբանության կլինիկայի ղեկավար, 1990-1998 թվականներին՝ «Աղետների նյարդաբանություն» գիտահետազոտական կենտրոնի տնօրեն, 1998 թվականից՝ Առողջապահության ազգային ինստիտուտի անոթանյարդաբանություն դասընթացի վարիչ, 1998 թվականից, միաժամանակ՝ «Նաիրի» բուժ-առողջարարական միավորման «Անգիոնևրոլոգիա» գիտահետազոտական կենտրոնի ղեկավար, 2000 թվականից՝ տնօրեն։
Աշխատանքները վերաբերում են գլխուղեղի անոթային սուր խանգարումների ախտածնության մեխանիզմների, գլխուղեղի արյան շրջանառության խանգարումներ առաջացնող արտաքին և ներքին գործոնների դերի ուսումնասիրությանը։


== Անդամակցություն ==
ՀՀ նյարդաբանների ընկերության վարչության անդամ (1990)։
Ուղեղի ուսումնասիրության միջազգային կազմակերպության անդամ (1996)։


== Ծանոթագրություններ ==


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7
Սարդինիա

Սարդինիա (իտալերեն՝ Sardegna [sarˈdeɲɲa]), կղզի Միջերկրական ծովում Ապենինյան թերակղզուց հարավ՝ Սիցիլիա և Կորսիկա կղզիների միջև։ Մտնում է Իտալիայի կազմի մեջ և ունի ինքնավար մարզի կարգավիճակ։ Մեծությամբ Միջերկրական ծովի երկրորդ կղզին է։
Դավիթ Հակոբյան (այլ կիրառումներ)

Դավիթ Հակոբյան անուն-ազգանունը կարող է վերաբերել հետևյալ անձանց.

Դավիթ Հակոբյան (ծնվ.՝ 1986), հայ լուսանկարիչ,
Դավիթ Սուրենի Հակոբյան (1950-2014) - հայ քաղաքական գործիչ։
Դավիթ Հակոբյան (1957), հայ դերասան, բեմադրիչ, Հայաստանի վաստակավոր արտիստ։
Դավիթ Հակոբյան (1992), հայ ֆուտբոլիստ։
Ուոկեր շրջան (Տեխաս)

Ուոկեր շրջան (անգլ.՝ Walker County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.041 կմ² է, բնակչությունը՝ 61.758 մարդ (2000 թ. տվյալներով)։ Շրջկենտրոնն է Հանտսվիլ բնակավայրը։ Կազմավորվել է 1846 թ.։
Կենայ (թերակղզի)

Կենայ (անգլ․ Kenai Peninsula), թերակղզի ԱՄՆ-ում Ալյասկայի հարավային ծովափին։ Անունն առաջացել է Կուկի ծովածոցի ռուսական Կենայական ծովածոցի անվանումից։ Թերակղզին ունի 240 կմ երկարություն, արևմուտքում ողողվում է Կուկի ծովածոցով, արևելքում՝ Վիլհելմ Արքայազնի նեղուցով։ Նեղուցի տերիտորիայի մեծ մասը մտնում է Կենայ բորոյի (մարզի) մեջ։ Առաջին անգամ թերակղզին նկարագրվել է ռուս հետազոտող Գերասիմ Ազմայլովի կողմից 1789 թվականին։
Թերակղզու ամբողջ տարածքով՝ հյուսիսից հարավ, անցնում է Կենայ լեռնաշղթան, որը ծածկված է սառցադաշտերով։ Թերակղզու  զգալի մասը գրավում է բնապաշտպանական տարածքները, այդ թվում Կենայի արգելոցը, Կենայ-Ֆյորդսի ազգային պարկը, Չուգաչ ազգային անտառը։
Թերակղզում են գտնվում մի քանի բնակավայրեր, որոնցից ամենամեծը Կենայն է։
Թերակղզում կան նաֆտի, գազի և ածուխի հանքավայրեր, ինչպես նաև զարգացած են այլ արդյունաբերության ճյուղեր։ Կատարվում են կոմերցիոն ձկնորսություն։ Եկամուտի կարևոր աղբյուր թերակղզու բնակիչների համար հանդիսանում է զբոսաշրջությունը։


== Ծանոթագրություններ ==
Սահմանադրականություն

Սահմանադրականություն, գաղափարների, վերաբերմունքի և վարքագծի համալիր, համաձայն որի կառավարության իշխանությունը ծագում է և սահմանափակված է հիմնական օրենքից։
Քաղաքական կազմակերպությունները սահմանադրական են այնքան, որքան նրանք «ունեն իշխանության վերահսկողության ինստիտուցիոնալիզացված մեխանիզմներ քաղաքացիների շահերը և ազատությունները պաշտպանելու համար, այդ թվում նաև նրանց, որոնք փոքրամասնություն են կազմում»։ Ինչպես նկարագրում է քաղաքագետ և սահմանադրագետ Դեյվիդ Ֆելմանը


== Գրականություն ==
Գագիկ Հարությունյան // Նոր հազարամյակի սահմանադրականությունը. Իրականության պարադիգմաները և մարտահրավերները։ Երևան, «Նժար», 2013, 526 էջ։


== Արտաքին հղումներ ==
Philip P. Wiener, ed., "Dictionary of the History of Ideas: Studies of Selected Pivotal Ideas" Archived 2006-06-23 at the Wayback Machine., (David Fellman, "Constitutionalism"), vol 1, pp. 485, 491–92 (1973–74).
National Humanities Institute
MJC Vile Constitutionalism and the Separation of Powers (1967, Indianapolis: Liberty Fund, 1998) Second edition.
"Economics and the Rule of Law" The Economist (2008-03-13).
Middle East Constitutional Forum
The Social and Political Foundations of Constitutions Foundation for Law, Justice and Society programme


== Ծանոթագրություններ ==
Բնապատկեր կոթողով

«Բնապատկեր կոթողով», Գովերտ Ֆլինկի կտավը, որը ստեղծվել է 1638 թվականին։ Երկար ժամանակ կտավը վերագրվել է Ռեմբրանդ վան Ռեյնին։ 1990 թվականին նկարը գողոցվել է Իզաբելլա Ստյուարտ Գարդների թանգարանից և մինչ օրս գտնվելու վայրը հայտնի չէ։
Ամպրոպի դրամատիկական պատկերումը հիշեցնում է Ռեմբրանտի 1630-ական թվականների բնապատկերները, սակայն 20-րդ դարի 80-ական թվականներին մասնագետները բացահայտել են, որ կտավը պատկանում է նրա աշակերտի՝ Գովերտ Ֆլինկի վրձնին։ Ամստերդամի մոտակայքում կար քաղաքի սահմանները նշող երկու կոթող, սակայն դատելով լեռնային բնապատկերից՝ նկարում Հոլանդիան չի պատկերված։
Հավաքորդ և բարեգործ Իզաբելլա Ստյուարտ Գարդները հետաքրքրված էր հոլանդական գեղանկարչությամբ և ձեռք է բերել մի քանի կտավ՝ ներառյալ «Բնապատկերով կոթողը»․ հետագայում դրանք համալրել են Բոստոնում նրա հիմնադրած թանգարանի հավաքածուն։ Շուտով նրա հետաքրքրությունը Ռեմբրանդի և հոլանդացի այլ նկարիչների նկատմամբ մարել է։
Կտավը ցուցադրվել է Իզաբելլա Ստյուարտ Գարդների թանգարանում։ Մարտի 18-ին մի քանի գող, ոստիկանական համազգեստ հագած, թանգարանից գողացել են հայտնի նկարիչների 13 աշխատանք, որոնց թվում էր Յան Վերմեերի «Համերգը» կտավը, Ռեբրանդի երկու կտավ և մի ուրվանկար, Էդուարդ Մանեի և Էդգար Դեգայի աշխատանքները։ 2013 թվականի մարտի 18-ին ՀԴԲ-ի ներկայացուցիչները հայտնել են գողության բացահայտման և այն մասին, որ նկարները գողացվել են հանցավոր խմբի կողմից, սակայն դրանց գտնվելու վայրը մինչ օրս հայտնի չէ ։


== Ծանոթագրություններ ==
Ռեպիշչե (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ Ռեպիշչե (այլ կիրառումներ)Ռեպիշչե (ռուս.՝ Репище), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7544) Տիպոգրաֆիանաուկա

(7544) Տիպոգրաֆիանաուկա (անգլ.՝ Tipografiyanauka), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 26-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,902304 ա. մ., առավելագույնը մոտենում է 2,7829 ա. մ. հեռավորության վրա և հեռանում 3,0217 ա. մ.։ Արեգակի շուրջ մեկ ամբողջական պտույտ է կատարում 1805,98 երկրային օրվա ընթացքում, իր ուղեծրով շարժվելով միջինում 0,199338 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7544) Տիպոգրաֆիանաուկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամասիայի պայմանագիր

Ամասիայի հաշտության պայմանագիր, (թուրքերեն`Amasya barış antlaşması, պարսկերեն` پیمان صلح آماسیا) հաշտության պայմանագիր է կնքված թուրք-պարսկական 1514-1555 թվականների պատերազմից հետո։ Պայմանագիրը ստորագրվել է Փոքր Հայքյի Ամասիա բնակավայրում 1555 թվականին։ Ըստ Ամասիայի պայմանագրի՝ Հայաստանը առաջին անգամ բաժանվեց Օսմանյան Թուրքիայի և Սեֆյան Պարսկաստանի միջև։ Այս բաժանմամբ Օսմանյան տերությանը անցան Փոքր Հայքը, Բարձր Հայքը, Աղձնիքը, Տուրուբերանը, Ծոփքը և մի շարք այլ բնակավայրեր։ Պարսկաստանին մնացին Այրարատը, Գուգարքը, Արցախը, Ուտիքը, Վասպուրականը և Սյունիքը։ Հայաստանում մոտ 20 տարի հաստատվեց հարաբերական խաղաղ վիճակ։ 1578 թվականին, օգտագործելով Պարսկաստանում սկիզբ առած գահակալական կռիվները, թուրքերը խախտեցին Ամասիայի պայմանագիրը և նախահարձակ եղան Պարսկաստանի վրա։ Չըդըր լճի մոտակայքում կնքվեց պայմանագիր, որով Հայաստանը, Թավրիզի և Անտրպատականի հետ միասին կցվեց Օսմանյան կայսրությանը։


== Տես նաև ==
Հայաստանի երրորդ բաժանում


== Արտաքին հղումներ ==
Ամասիայի պայմանագիր
Հայոց պատմություն 11-րդ դասարան
Կովկասյան ցլիկաձուկ

Կովկասյան ցլիկաձուկ (լատ.՝ Knipowitschia caucasica), ցլիկաձկների ընտանիքի ձուկ։ ՀՀ-ում առաջին անգամ հայտնաբերվել է 1999 թ.-ին՝ Մեծամոր գետում։ Տարածված է Արարատյան դաշտի գետերում, ջրանցքներում, լճակներում։ Վարում է մերձհատակային կենսաձև։


== Կառուցվածք ==
Մարմինն իլիկաձև է, երկարկարությունը՝ 2-3 (երբեմն՝ 4) սմ։ Գլուխը խոշոր է (մարմնի բարձրությանը հավասար կամ ավելի մեծ), որի վրա կան լավ զարգացած սեյսմազգայարաններ։ Բերանի կտրվածքը լայն է ու թեք։ Ստորին ծնոտը մի փոքր երկար է վերինից։ Ծնոտները զինված են մանր ատամներով։ Պոչային լողակը կորաեզր է՝ երկկողմ համաչափ։ Թեփուկներն ատամևաեզր են՝ մարմնի վրա 29-34 երկայնական շարքով։ Գլխից մինչև 2-րդ մեջքային լողակի հիմքը, խռիկային կափարիչների վրա, կրծքային լողակների շուրջ և կողագծերում թեփուկները բացակայում են։ Մեջքային լողակները Երկուսն են, 1-ինը՝ 5-6 փշաձև, 2-րդը՝ 1 փշաձև և 7-9 ճյուղավորված ճառագայթներով։ Փորային լողակները սերտաճած են. նրանց հիմքը գտնվում է կրծքային լողակների հիմքից մի փոքր առաջ։ Հետնալողակում ճառագայթները 8-9 են։ Կրծքային լողակները համեմատաբար կարճ են, կլորավուն՝ հասնում են մինչև մեջքային 2-րդ լողակի սկիզբը։ Մարմինը դեղնամոխրագույն է, փորիկը՝ սպիտակավուն, կողքերը՝ գորշ բծերով։ Կրծքային և պոչային լողակների հիմքերի մոտ կան երկարավուն մուգ բծեր։ Կրծքային, փորային լողակները և հետնալողակն անգույն են։ Մեջքային և պոչային լողակները պատված են մանր գորշ պտերի կանոնավոր շարքերով։ Աչքի ծիածանաթաղանթը ոսկեգույն է՝ սև բծերով։ Բազմացման շրջանում լավ արտահայտվում է սեռական երկձևությունը, արուների մարմինը դառնում է բաց դարչնագույն, էգերինը՝ ավազագույն։ Արուների մարմնի երկու կողմից վերից վար ձգվում են 10-12 գորշ բծեր։ Մեջքային 1-ին լողակի հետին մասում լավ արտահայտվում է խոշոր, կլորավուն սև բիծ։ Էգերի կողքերին բծերը թույլ են արտահայտված։ Կզակը գորշ է կամ սև։ Մեջքային 1-ին լողակը մուգ գորշ է՝ պատված բազմաթիվ մանր պտերով։ Կենդանակեր տեսակ է. սնվում է ջրային մանր կենդանիներով, հիմնականում՝ մոծակների թրթուրներով։ Սեռահասուն է դառնում 1 տարեկանում (մարմնի 1,5-2 սմ երկարության դեպքում)։ Բազմացումն սկսվում է գարնան սկզբին և որոշակի ընդմիջումներով շարունակվում մինչև ամռան սկիզբը։ Այդ ընթացքում սեռահասուն արուներից յուրաքանչյուրը գրավում է առանձին տարածք։ Էգը ձվադրում է բաժիններով՝ 1 տարվա ընթացքում՝ մինչև 3 անգամ։ Ընդհանուր բեղունությունը հասնում է մինչև 1000 (սովորաբար՝ 300-700) ձկնկիթի։ Արդյունագործ, նշանակություն չունի։ Կարող է օգտագործվել որպես կենսաբանական պայքարի միջոց՝ մալարիայի մոծակների թրթուրների ոչնչացման գործում։
Սերկևիլ (Քղիի գավառ)

Սերկևիլ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի քաղաքից 12 կմ հարավ-արևմուտք, Խնուսի գետի հովտում։


== Պատմություն ==
1895 թվականին գյուղը կողոպտվել ու ավերվել է։ նախքան 1915 թվականը 100 հայ գաղթել է ԱՄՆ։ 1915 թվականի Մեծ եղեռնի ժամանակ թուրքական յաթաղանի զոհ դարձան 568 հայեր։


== Բնակչություն ==
1909 թվականին ուներ 644 հայ և 120 թուրք բնակիչ։


== Տնտեսություն ==
Բնակչության հիմնական զբաղմունքը անասնապահություն, հողագործություն, մեղվապահությունն ու արհեստներն էր։


== Պատմամշակութային կառույցներ ==
Սերկևիլն ուներ 3 եկեղեցի.
Ս. Սարգիս, որի մասին հիշատկված է արխիվային վավերագրերում,
Ս. Աստվածածին՝ կառուցված 801 թվականին,
Ս. Փրկիչ՝ կառուցված 1139 թվականին և տիկին Օ. Մուրադյանի միջոցներով վերանորգված 1870 թվականին։
Ըստ Գ. Հալաջյանի առաջին երկու եկեղեցիները կոչվում էին Ս. Գևորգ և Ս. Ստեփանոս նախավկա։


== Կրթություն ==
Գյուղում գործում էր հայկական երկսեռ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Զարդախաչի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է Արցախի Հանրապետություն Մարտակերտի շրջանի Զարդախաչ գյուղի պատմության և մշակույթի հուշարձանների ցանկը։ Ցանկում ներառված է ընդամենը 12 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Տռոլա

Տռոլա (էստ․՝ Trolla), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շուրովչիկի

Շուրովչիկի (ուկրաիներեն՝ Щурівчики), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Շուրովչիկի գյուղում բնակվում էր 246 մարդ։ Բնակավայրը զբաղեցնում է 1362 կմ² տարածք։ Բնակչության խտությունը կազմում էր 180,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կալյուժնոե (գյուղ, Լեբեդինի շրջան)

Անվան այլ կիրառումների համար տե՛ս՝ ԿալյուժնոեԿալյուժնոե (ուկրաիներեն՝ Калюжне), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Կալյուժնոե գյուղում բնակվում էր 340 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անգլիական ֆոքսհաունդ

Անգլիական ֆոքսհաունդ (անգլ.՝ English Foxhound աղվես-որսաշուն), որսաշների ցեղատեսակ, որոնց հայրենիքը Մեծ Բրիտանիան է։


== Օգտագործում ==
Շուն֊խուզարկու է։ Աշխույժ խառնվածքով առաջնակարգ որսաշուն է։ Աղմկարար է և այնքան էլ նպատակահարմար չէ տանը պահելու համար։


== Նկարագրություն ==

Հասակը՝ 58֊64 սմ
Գույնը՝ սովորաբար երկու կամ երեք գույնանի
Պոչը՝ բարձր և էներգետիկ
Թաթերը՝ Աղվեսային, հաստ և ամուր բարձիկներով։ Մատներն կեռ են, մագիլները՝ պինդ։


== Կերակրում և խնամք ==

Ֆիզիկական մեծ ջանքեր է պահանջում խնամքի համար։ Մորթը պետք է կանոնավոր մաքրել խոզանակով։ Ֆոքսհաունդներն դիմացկուն են, քանի որ անցյալում պետք է մի քանի օր շարունակ հետքերով հետապնդեին աղվեսներին, մինչև հիմա պահպանվել է շարժման նրանց պահանջմունքը։


== Ֆիլմեր որսկան շների մասին ==
Իշխան Դյուկ / The Duke (Կանադա - Մեծ Բրիտանիա, 1999)


== Արտաքին հղումներ ==
Անգլիական ֆոքսհաունդը dogs-info.ru կայքում Archived 2016-08-10 at the Wayback Machine.
Խանդիգա (քաղաքատիպ ավան, Տոմպոնսկի ուլուս)

Խանդիգա (ռուս.՝ Хандыга, յակուտ.՝ Хандыга), քաղաքատիպ ավան Ռուսաստանի, Սախա-Յակուտիայի հանրապետության Տոմպոնսկի ուլուսի կազմում։
Բնակչությունը 2010 թվականին գրանցված տվյալներով կազմում էր 6457 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերվարա դի Ռոմա

Չերվարա դի Ռոմա (իտալերեն՝ Cervara di Roma) քաղաք Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 477 մարդ (2008 թվական), խտությունը կազմում է 15մարդ/քառ. կմ։ Զբաղեցնում է 32 քառ. կմ տարածք։ Փոստային ինդեքս - 20, հեռախոսային կոդ - 0774


== Ժողովրդագրություն ==
Բնակչության դինամիկան։


== Վարչական կենտրոն ==
Հեռախոս։ 0774 828715
Էլեկտրոնային հասցե։ cervaradiroma.comune@virgilio.it
Պաշտոնական կայք։ http://www.comune.cervaradiroma.rm.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զվինյաչե (այլ կիրառումներ)

Զվինյաչե, կարող է վերաբերել՝

Զվինյաչե - ավան, Ուկրաինայի Ժիտոմիրի մարզի Ռուժինսկի շրջանում
Զվինյաչե - գյուղ, Ուկրաինայի Վոլինի մարզի Գորոխովի շրջանում
Բակիկ

Բակիկ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Միտիշկովո

Միտիշկովո (ռուս.՝ Митишково), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 69 հազար մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իշտվան Պետելեյ

Իշտվան Պետելեյ (հունգարերեն՝ Petelei István, (սեպտեմբերի 13, 1852(1852-09-13), Տըրգու Մուրեշ, Մուրեշ, Ռումինիա - հունվարի 5, 1910(1910-01-05), Կլուժ-Նապոկա, Ռումինիա), հունգարացի գրող։ Ծագումով հայ։
1886-1891 թվականներին Կլուժում խմբագրել է «Կոլոշվար» («Kolosvar») թերթը։ 1880-1890-ական թվականներին հրատարակվել են Իշտվան Պետելեյի «Խաչեր», «Գավառական մարդիկ», «Կյանք», «Սոխակ» պատմվածքների ժողովածուները։ Նրա անտիպ գործերը հետագայում տպագրվել են «Տրանսիլվանիայի աստղեր» (1935) գրքում։ Իշտվան Պետելեյին քննադատական ռեալիզմի դիրքերից պատկերել է Տրանսիլվանիայի ոչ միայն հունգար, այլև մյուս ժողովուրդների կյանքն ու կենցաղը։ Սերտ կապերի մեջ է եղել հայկական շրջանակների հետ, Գեռլայի «Արմենիա» («Armenia») հունգարերեն հայագիտական հանդեսում (JSP 10, 1904 թվական) լույս է տեսել նրա «Մատանի» պատմվածքը։ Իշտվան Պետելեյը կազմակերպել և ուղղություն է տվել Տրանսիլվանիայի հայերի գրական կյանքին։


== Ծանոթագրություններ ==